**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Στερεάς Ελλάδας .**

Τηλ.: **6974881331,** fax: **2674022211,** web site: [**www.eakp.gr**](http://www.eakp.gr), email: **info@eakp.gr**

 **Λαμία 17 Απριλίου 2019**

**ΑΝΑΚΟΙΝΩΣΗ - ΚΑΤΑΓΓΕΛΙΑ**

**ΟΣΟ ΚΑΙ ΝΑ « ΔΙΑΡΡΗΓΝΥΟΥΝ ΤΑ ΙΜΑΤΙΑ ΤΟΥΣ » ΓΙΑ ΝΑ ΜΑΣ ΠΕΙΣΟΥΝ**

 **ΟΤΙ ΑΓΩΝΙΖΟΝΤΑΙ ΓΙΑ ΤΑ ΣΥΜΦΕΡΟΝΤΑ ΤΩΝ ΠΥΡΟΣΒΕΣΤΩΝ**

**ΤΑ ΓΕΓΟΝΟΤΑ ΤΟΥΣ ΔΙΑΨΕΥΔΟΥΝ**

**Συναδέλφισσες - Συνάδελφοι**

Με αφορμή το « αγωνιστικό » κάλεσμα του απερχόμενου προέδρου Στερεάς Ελλάδας που **προσπαθεί να μας πείσει τόσο για την δράση** της Δ.Α.Κ.Υ.Π.Σ που κρατάει « Θερμοπύλες », **όσο και για το ότι φταίει η άλλη πλευρά « που δεν έχει γαλουχηθεί με τα ιδανικά και τις αρετές του υγιούς συνδικαλισμού »,**  εμείς σας λέμε ξεκάθαρα ότι σας ρίχνουν στάχτη στα μάτια, ζητώντας για άλλη μια φορά να υφαρπάξουν την ψήφο σας στις επικείμενες εκλογές, που θα διεξαχθούν στις 4 και 5 Μαΐου 2019.

Η Ενωτική Αγωνιστική Κίνηση Πυροσβεστών σας καλεί να μην πέσετε στην ίδια παγίδα, χαρίζοντας κυριολεκτικά την δύναμη σας στην ανυπαρξία αγωνιστικής διεκδίκησης και δράσης που έχει επέλθει το Σωματείο μας τα τελευταία χρόνια. Υπενθυμίζουμε ότι, **15 ημέρες έχουν απομείνει για την αντιπυρική περίοδο χωρίς να έχει ληφθεί κανένα ουσιαστικό θετικό μέτρο για την πυροπροστασία,** παρά τους 100 νεκρούς συνανθρώπους μας και τις μεγάλες καταστροφές που προξένησαν σε δασικά οικοσυστήματα και περιουσίες, οι πυρκαγιές του περσινού καλοκαιριού. **Οι μεγάλες ελλείψεις του Π.Σ. σε προσωπικό, μέσα, εξοπλισμό, υποδομές, ουσιαστικού και συνεχούς πλαισίου εκπαίδευσης,** παραμένουν και για το 2019 και αυτό αποδεικνύεται περίτρανα από την ψήφιση του προϋπολογισμού.

 Εξαιτίας της υποχρηματοδότησης, μεγάλες ελλείψεις υπάρχουν και στις υπηρεσίες που είναι αρμόδιες για την πρόληψη των δασικών πυρκαγιών ( Δασική υπηρεσία, Πολιτική Προστασία ) οι οποίες είναι καθηλωμένες.

**Αντί λοιπόν το Πρωτοβάθμιο Σωματείο μας να οργανώνει τον αγώνα, μαζί με το προεδρείο της Ομοσπονδίας για να πραγματοποιηθούν κινητοποιήσεις στη Βουλή και στο Υπουργείο πριν την έναρξη της νέα αντιπυρικής περιόδου** απαιτώντας εδώ και τώρα από την πολιτική ηγεσία να δεσμευτεί για την επίλυση όλων των προβλημάτων που αφορούν **τους πυροσβέστες, ακολουθεί την ίδια τακτική που χρόνια τώρα μας έχει οδηγήσει στην αδράνεια και την μοιρολατρία.**

**Ξέρουμε πολύ καλά το επικοινωνιακό τους παιχνίδι,** ποντάρουν όπως πάντα στις δωρεές από ιδιώτες, στις ανούσιες συσκέψεις και συναντήσεις **με υπηρεσιακούς παράγοντες, Περιφερειάρχες, Υπουργούς,** χρησιμοποιούν **κατά κόρον, κάνοντας σημαία τους, τις αναποτελεσματικές δικαστικές προσφυγές, κρύβοντας με περισσή τέχνη των ρόλο τους, που δεν είναι άλλος από να λειτουργούν σαν « αμορτισέρ » μεταξύ της δικιά σας αγανάκτησης και της εφαρμοζόμενης πολιτικής.**

**Τρανταχτό παράδειγμα υπονόμευσης, και εάν δεν είναι υπονόμευση είναι ανικανότητα, των εκλογικών διαδικασιών που καταγγέλλεται από την Ε.Α.Κ.Π., είναι η ανακοίνωση της εφορευτικής επιτροπής** που βγήκε στις **15/4/2019 τέσσερις ημέρες πριν την λήξη κατάθεσης** των υποψηφιοτήτων, μετά από παρέμβαση του εκπροσώπου της Ε.Α.Κ.Π. προς το απερχόμενο προεδρείο, καθυστερώντας την έκδοση της **11 ολόκληρες ημέρες από την λήξη της Γενικής Συνέλευσης που πραγματοποιήθηκε στις 4/4/2019**.

Η ανακοίνωση είναι ανυπόγραφη, χωρίς να αναφέρει τα ονόματα και τα τηλέφωνα των Προέδρων των εφορευτικών επιτροπών Θήβας και Λαμίας όπως προβλέπεται. Αποτέλεσμα να δυσκολεύει την όλη διαδικασία για τους επικεφαλής και των άλλων παρατάξεων, γεγονός που μας υποχρεώνει να προσφύγουμε, εάν χρειαστεί, σε κάθε νόμιμο μέσο. **Τα συμπεράσματα δικά σας!**

**Συναδέλφισσες - Συνάδελφοι**

**Η Ε.Α.Κ.Π.** **αποτελεί την εγγύηση για την διασφάλιση των εργασιακών μας δικαιωμάτων,** χαρακτηριστικό παράδειγμα οι περίοδοι που η Ε.Α.Κ.Π. συμμετείχε στο προεδρείο από το 1998 μέχρι και το 2012 από την θέση του Προέδρου ή του Γενικού Γραμματέα.. Μόνο εκείνες τις περιόδους το Σωματείο μας είχε αγωνιστική κατεύθυνση και δράση και αποτελούσε την φωνή και το αποκούμπι των συναδέλφων. Για να θυμούνται οι παλιότεροι και να μαθαίνουν οι νεότεροι.

**Ο προσανατολισμός που πρέπει να έχουν τα συνδικαλιστικά μας όργανα, όπως η Ε.Υ.Π.Σ. Στερεάς Ελλάδας, είναι ο συνεχής αγώνας με την ενεργή συμμετοχή όλων των συναδέλφων για να προασπίσουμε και να ανακτήσουμε τα χαμένα δικαιώματα μας.**

**Η επιλογή στήριξης με την ψήφο σας στην Ε.Α.Κ.Π., είναι η καλύτερη απόφαση που μπορείτε να πάρετε για την αγωνιστική αλλαγή που χρειάζεται το Σωματείο μας.**

**Ξέρουμε πολύ καλά τους αντιπάλους μας και τα όπλα τους, που δεν είναι άλλα από την υπονόμευση των αγώνων και τον συμβιβασμό.**

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**